Kaszuby (csb. "Kaszëbë", "Kaszëbskô", ) – regijōn nad krejym Bałtyckigo Morzo, tajla Pōmorzo kaj pomiyszkujōm Kaszuby. Granice Kaszubōw. Wyznoczyniy granicōw tygo regijōnu je fest utropno zacha, skuli tygo, co downi Kaszuby nigdy niy bōły regijōnym ôkryślōnym administracyjniy (na ôdwyrtka btp. do Zachodnigo eli Wschodnigo Pōmorzo) . Turbacyje dodowo fakt, co granice ziymie mianowanyj "Kaszuby" przesuwały sie bez stolecia na wschōd. Kej we 1238 roku miano "Cassubia" pojawiyło sie za piyrsze we papiōrach, ôbejmowały uōne tajla Zachodnigo Pōmorzo. We tych czasach Słowiany ze Wschodnigo Pōmorzo na zicher sie niy mianowały Kaszubōma. Wespōlnym mianym Nadbałtyckich Słowianōw miyndzy Wisłōm a Ôdrōm bōli Pōmorzany.